سیول شہائدے

52 سالہ خاتون سیول شہائدے رومانیہ کی پہلی مسلمان وزیر اعظم ہوں گی۔ رومانیہ میں مسلمانوں کی آبادی ایک فیصد بھی نہیں ہے۔ سیول کے آباﺅ اجداد تاتاری ترک نسل سے تعلق رکھتے ہیں جبکہ ان کے خاوند کا تعلق شام سے ہے - 
ملک کی دو بڑی سیاسی پارٹیوں، سوشل ڈیموک پارٹی اور لبرل ڈیموکریٹک الائنس دونوں کی جانب سے صدر کلاس آئے ہینس کو باقاعدہ طور پر بتادیا گیا ہے کہ ان کی حمایت سیول شہائدے کے ساتھ ہے۔ ملک کی بڑی سیاسی پارٹیوں میں ان کے نام پر اتفاق پایا جاتا ہے۔ 
سیول شہائدے اس سے پہلے وزیر ترقیات رہ چکی ہیں جبکہ کونسٹانٹا کاﺅنٹی میں بھی 1991ءسے 2007ءتک فرائض سر انجام دے چکی ہیں۔ وہ 2007ءسے 2012ءتک جنرل ڈائریکٹوریٹ فار پراجیکٹس کی جنرل منیجر بھی رہی ہیں۔ رومانیہ میں ہر شعبہ زندگی کے لوگ ان کی قابلیت اور محنت کے معترف ہیں اور قوی امید ہے کہ وہ ملک کی پہلی خاتون وزیر اعظم اور یورپ کی پہلی مسلم وزیر اعظم منتخب ہوجائیں گی۔ 
رومانیہ ایک مسیحی ملک ہے جہاں 86 فیصد آبادی آرتھوڈوکس جبکہ 4.5 فیصد رومن کیتھولک مسیحیت سے تعلق رکھتی ہے۔ اس ملک میں مسلمانوں کی تعداد صرف 0.3 فیصد ہے۔

حوالہ جات 

1964ء کی پیدائشیں
اکیسویں صدی کی خواتین سیاست دان
اکیسویں صدی کے رومانی سیاست دان
بقید حیات شخصیات
رومانی سیاسی خواتین
رومانی ماہرین معاشیات
رومانی مسلم
رومانیہ کے نائب وزرائے اعظم
کونستانتسا کی شخصیات
رومانی سنی مسلم
اکیسویں صدی کی رومانی خواتین سیاست دان